Pakutakse head-paremat, rõhutades naeruväärsuseni nõukainimese ihalust defitsiidi järele ja nende ülimat rahuolu luksuslike, gurmeeliste, lihtsurelikele kättesaamtute asjade nautlemise  üle. Pidu pidi tulema ilma viinata, aga naiste köögis olles teevad mehed endale esimesed tropid. Mingi kalli väljamaa viskiga. Noh, siis ka naised juba segavad endale peenemaid jooke. Vestlus käib põhiliselt delikatesstoidu ja tööpobleemide ümber. Ilmub üllatuskülaline, kõigi poolt põlatud tegelinski, kes toob majaperemehele veidralt suuremeelse kingi, mingi antiikse maali, mille kohta üks daamidest sositab, et tema naiselik vaist ütleb, et see pilt võib maksta rohkem kui komplekt Rumeenia mööblit.